stanford-oval/wikipedia huggingface dataset:
נטשה ליון
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1986 | Pee-wee's Playhouse | אופל | 6 פרקים |
| 2000 | ויל וגרייס | ג'יליאן | פרק: "Girl Trouble" |
| 2000 | אם הקירות האלה היו יכולים לדבר 2 | ג'ין | סרט טלוויזיה של HBO |
| 2001 | Night Visions | בת'אני דניאלס | פרק: "If a Tree Falls" |
| 2002 | ככה זה בחיים | גרטשן | פרק: "Relax!" |
| 2007 | אבירי השפע | כוכבת טלוויזיה | פרק: "Operation: Rent Money" |
| 2009 | לאהוב את לאה | אסתר | סרט טלוויזיה של CBS |
| 2011 | הבחורה החדשה | גרטשן | פרק: "Wedding" |
| 2011 | חוק וסדר: מדור מיוחד | ג'יה אסקס | פרק: "Educated Guess" |
| 2012 | העשב של השכן | טיפאני | 2 פרקים |
| 2013 | NTSF:SD:SUV:: | מיס ברבאטו | פרק: "Comic Con-Air" |
| 2013–2019 | כתום זה השחור החדש | ניקי ניקולס (אנ') | תפקיד ראשי (7 עונות); 81 פרקים גם במאית הפרק: "The Hidey Hole" מועמדת פרס אמי לבידור בפריים טיים לשחקנית אורחת בסדרת קומדיה (2014) |
| 2015 | בנות | ריקי | פרק: "Iowa" |
| 2015 | Comedy Bang! Bang! | קייטי | פרק: "Dax Shepard Wears a Heather Grey Shirt and Black Blazer" |
| 2015 | סנג'אי וקרייג | צ'ידו | דיבוב; פרק: "Bike-o Psycho/Boulder Rollers" |
| 2015 | איימי שומר | סטייסי | פרק: "3 Buttholes" |
| 2015–2018 | פורטלנדיה | דמויות שונות | 5 פרקים |
| 2016–2019 | סטיבן יוניברס | סמוקי קוורץ | דיבוב; 4 פרקים |
| 2016–2022 | משפחת סימפסון | סופי קראסטופסקי | דיבוב; 4 פרקים |
| 2018–2020 | Ballmastrz: 9009 | גאז דיגזי | דיבוב; 20 פרקים |
| 2018–2022 | פה גדול | סוזט / נדיה וולבוקוב | דיבוב; 7 פרקים |
| 2018 | תאגיד (אנ') | גרטשן | פרק: "Corporate Retreat" |
| 2018 | אנימלס | עותק | דיבוב; פרק: "Stuff" |
| 2019 - הווה | בובה רוסית | נדיה וולבוקוב | תפקיד ראשי (2 עונות); 15 פרקים גם יוצרת, מפיקה בפועל, במאית ותסריטאית |
| 2019 | Oh Jerome, No | גרטשן | פרק: "Toughen Up" |
| 2019 | Documentary Now! | קרלה מאולה | פרק: "Long Gone" |
| 2019 | An Emmy for Megan | עצמה | פרק: "New Minimum Length" |
| 2019 | Steven Universe Future | סמוקי קוורץ | דיבוב; פרק: "Guidance" |
| 2019 | Cake | גרטשן | פרק: "Cache Flow" |
| 2020 | Shrill | — | במאית הפרק: "WAHAM" |
| 2020 | Awkwafina Is Nora from Queens | אישה בסלון יופי | פרק: "Not Today" גם במאית הפרק: "Paperwork" |
| 2020 | נאמנות גבוהה | — | במאית הפרק: "Weird... But Warm" |
| 2020 | Crossing Swords | נורה | דיבוב; פרק: "Eat Plague Love" |
| 2020 | Bless the Harts | דבי דונטלו | דיבוב; פרק: "Violet's Secret" |
| 2020 | שרה קופר: הכל בסדר | — | במאית, תסריטאית ומפיקה בפועל ספיישל של נטפליקס |
| 2021 | Ten Year Old Tom | איירין | דיבוב; פרק: "The Principal is Banging My Mom/Elderly Gerbil" |
| 2022 - הווה | Loot | — | מפיקה בפועל |
| 2023 | The Playboy Interviews | מיי וסט | פודקאסט; פרק: "Mae West" |
| 2023 - הווה | פוקר פייס | צ'ארלי קייל | תפקיד ראשי; 10 פרקים גם במאית, תסריטאית ומפיקה בפועל |
| 2024 | בית החולים השני הכי טוב בגלקסיה (אנ') | האחות טופ | דיבוב; 8 פרקים |
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 1999 | פרס בחירת הנוער | סרט - הסצנה הכי מצחיקה (עם מריסה טומיי) | בשולי בוורלי הילס | מועמדות |  |
| 1999 | פרס בחירת הנוער | סרט - הופעה פורצת | בשולי בוורלי הילס | מועמדות |  |
| 2000 | פרס הוליווד הצעירה | צוות השחקנים הטוב ביותר | אמריקן פאי | זכייה |  |
| 2014 | פרס אמי לבידור בפריים טיים | השחקנית האורחת הטובה ביותר בסדרה קומית | כתום זה השחור החדש | מועמדות |  |
| 2015 | פרס גילדת שחקני המסך | ההופעה הטובה ביותר של אנסמבל בסדרה קומית | כתום זה השחור החדש | זכייה |  |
| 2017 | פרס גילדת שחקני המסך | ההופעה הטובה ביותר של אנסמבל בסדרה קומית | כתום זה השחור החדש | זכייה |  |
| 2018 | פרס גילדת שחקני המסך | ההופעה הטובה ביותר של אנסמבל בסדרה קומית | כתום זה השחור החדש | מועמדות |  |
| 2019 | פרס אמי לבידור בפריים טיים | השחקנית הראשית הטובה ביותר בסדרה קומית | בובה רוסית | מועמדות |  |
| 2019 | פרס אמי לבידור בפריים טיים | סדרת הקומדיה הטובה ביותר | בובה רוסית | מועמדות |  |
| 2019 | פרס אמי לבידור בפריים טיים | כתיבה יוצאת דופן לסדרה קומית | בובה רוסית | מועמדות |  |
| 2019 | פרס גות'הם | סדרה פורצת דרך - צורה קצרה | בובה רוסית | מועמדות |  |
| 2019 | פרס סטלייט | סדרת הטלוויזיה הטובה ביותר - מחזמר או קומדיה | בובה רוסית | מועמדות |  |
| 2019 | פרס סטלייט | השחקנית הטובה ביותר - סדרת טלוויזיה מחזמר או קומדיה | בובה רוסית | מועמדות |  |
| 2019 | פרס סאטורן | סדרת המדע הבדיוני, האקשן והפנטזיה הזורמת הטובה ביותר | בובה רוסית | מועמדות |  |
| 2019 | פרס סאטורן | השחקנית הטובה ביותר במצגת סטרימינג | בובה רוסית | מועמדות |  |
| 2020 | פרס גילדת הכותבים של אמריקה | סדרת קומדיה | בובה רוסית | מועמדות |  |
| 2020 | פרס גילדת הכותבים של אמריקה | סדרה חדשה | בובה רוסית | מועמדות |  |
| 2020 | פרס גלובוס הזהב | השחקנית הטובה ביותר - סדרת טלוויזיה מחזמר או קומדיה | בובה רוסית | מועמדות |  |
| 2020 | פרס הוגו | המצגת הדרמטית הטובה ביותר - צורה ארוכה | בובה רוסית | מועמדות |  |
| 2024 | פרסי בחירת מבקרי הטלוויזיה | השחקנית הטובה ביותר בסדרה קומית | פוקר פייס | מועמדות |  |
| 2024 | פרס אמי לבידור בפריים טיים | השחקנית הראשית הטובה ביותר בסדרה קומית | פוקר פייס | מועמדות |  |
| 2024 | פרס גילדת הכותבים של אמריקה | סדרה חדשה | פוקר פייס | מועמדות |  |
| 2024 | פרס גות'הם | הופעת המשנה הטובה ביותר | שלוש בנותיו | מועמדות |  |
| 2025 | פרס איגוד המבקרים האמריקני | שחקנית המשנה הטובה ביותר | שלוש בנותיו |  מקום שני |  |
הערות שוליים

↑  נטשה בראונשטיין, במיזם "אישים" לתיעוד היצירה הישראלית
↑  Simonson, Robert (6 בינואר 2008). "When Living at All Is the Best Revenge". The New York Times. נבדק ב-6 בינואר 2008. {{cite news}}:  (עזרה)
↑  "Slum Pickings". People. 7 בספטמבר 1998. אורכב מ-המקור ב-5 במרץ 2014. נבדק ב-1 במרץ 2014. {{cite web}}:  (עזרה)
↑  נטשה בראונשטיין, במיזם "אישים" לתיעוד היצירה הישראלית
1 2  Simonson, Robert (6 בינואר 2008). "When Living at All Is the Best Revenge". The New York Times. נבדק ב-6 בינואר 2008. {{cite news}}:  (עזרה)
↑  נטשה בראונשטיין, במיזם "אישים" לתיעוד היצירה הישראלית
↑  2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית)
↑  Clayton Davis, ‘A Different Man’ Takes Best Feature at Gotham Awards: Full Winners List, Variety, ‏2024-12-03 (באנגלית אמריקאית)
↑  Andrés Buenahora, National Society of Film Critics Award Winners: ‘Nickel Boys’ and ‘A Real Pain’ Among Top Honorees, Variety, ‏2025-01-04 (באנגלית אמריקאית)
| 0 | 1 | 2 |
| --- | --- | --- |
| הקודם: 2022: קואינטה ברונסון – אבוט אלמנטרי | פרס TCA להישג אישי בקומדיה   2023: נטשה ליון – פוקר פייס  | הבא: |
| --- | --- |
בקרת זהויות :  PLWABN: 9810695393205606  BIBSYS: 4036116  BnF: cb14201304h (data)  CiNii: DA17634580  GND: 14199732X  ISNI: 0000 0000 8360 7609  LCCN: no00032463  NLK: KAC2020R0803  NTA: 299060543  RERO: 02-A024248548  SNAC: w6h451sg  SUDOC: 088971023  VIAF: 17433565   WorldCat (עם VIAF): 17433565
פלוני

קבר חלל צה"ל אלמוני, הר הרצל
בעברית, פְּלוֹנִי, אַלְמוֹנִי או פַּלְמוֹנִי, ולעיתים הצירוף פְּלוֹנִי אַלְמוֹנִי, הם מונחים המשמשים להתייחסות לאדם שזהותו איננה ידועה, או שהיא ידועה אך נשמרת בסוד. המונח נמצא בשימוש גם כאשר הזהות אינה רלוונטית או כאשר יש רצון להכליל (זהות בלתי ספציפית).
בתנ"ך

בתנ"ך מופיע כמה פעמים הביטוי במשמעותו זו. פעמיים מוזכר הביטוי לגבי מקום ששמו אינו מפורט – ”אֶל-מְקוֹם פְּלֹנִי אַלְמֹנִי” (שמואל א' כ"א, ג, מלכים ב' ו', ח), פעם אחת במגילת רות לגבי אדם ששמו אינו ידוע – ”סוּרָה שְׁבָה-פֹּה פְּלֹנִי אַלְמֹנִי” (ד', א), ועוד פעם אחת בשם משולב – "פַּלְמוֹנִי" – באשר למלאך שדיבר לדניאל (דניאל ח', יג). מלבד זאת קיים שם המשפחה "פְּלוֹנִי" בספר דברי הימים (א' יא, כז; לו; כ"ז, י), כנראה על שם מקום המוצא או אבי המשפחה. ובאמת, רבי יהושע בן לוי סבר כי "פלוני אלמוני" הוא שמו של האדם (רות רבה פרשה ז).
הפרשנים הסבירו את מקור המילה "פלוני" כגזור מ"פלאי", סתום, ואת "אלמוני" מלשון "אלמון", דהיינו כאדם אלמן, או מלשון אילם, שכן אין יודעים לקרוא לו בשם.
שמות בימינו

בעברית הישראלית נפוץ השימוש בשם ישראל ישראלי.
בספרות הרבנית, בעיקר בתחום המשפט העברי, מקובלים השמות ראובן ושמעון (במקרים שבהם יש יותר דמויות, לרוב הן מקבלות את השמות של הבאים בשנים עשר השבטים - לוי, יהודה וכן הלאה).
בערבית מקובלים השמות עמר וזיד.
בארצות הברית מקובלים השמות ג'ון דו (John Doe) לגבר וג'יין רו/ג'יין דו (Jane Roe/Doe) לאישה (למשל: פסק דין רו נגד וייד), ובנוסף אליהם גם ראשי התיבות הדו-מגדריים: "די.ג'יי." (.D.J) עם שם המשפחה תחילה.
בגרמניה ובאוסטריה – מקס מוסטרמן (Max Mustermann) לגבר ואריקה מוסטרמן (Erika Mustermann) לאישה.
בשווייץ – פליקס מוסטר (Felix Muster) ומריה ברנסקוני (Maria Bernasconi).
שימושים אחרים

שימוש בכינויים אלה ודומיהם נעשה בהקשרים מיוחדים אחדים:
אצל חז"ל מוזכר לעיתים תנא בשם "פלימו" – ויש שהסבירו שאין זה שם אדם מסוים, אלא כינוי כדוגמת "פלוני".
חז"ל משתמשים גם פעמים רבות ב"פלוני" לתיאור מקרים משפטיים שונים (ואולם לעולם לא "אלמוני"). דרך נפוצה אחרת היא שימוש בשמות "ראובן" ו"שמעון" (ולעיתים גם לוי, וכן הלאה).
בפסק דין הניתן על ידי בית משפט מופיעים הצדדים, בדרך כלל, בשמותיהם המלאים, אך לעיתים נשמרת אלמוניות שני הצדדים, או אחד מהם, והזיהוי ניתן באמצעות ראשי תיבות השם, או בכינויים כגון "אלמוני", "פלוני". אלמוניות זו ניתנת כאשר נדרשת הגנה למי שעלול להיפגע מפרסום שמות הצדדים, כגון ילדי בני הזוג במשפט גירושין.
בסרט קולנוע שבו מסרב הבמאי לחתום על הסרט שביים, משום שאינו שלם עם התוצאה הסופית, ניתן הקרדיט לאלן סמית'י. לראשונה נעשה שימוש בשיטה זו בסרט "מותו של אקדוחן" שיצא לאקרנים בשנת 1969, מאז שנת 2000 אין איגוד במאי הקולנוע האמריקני מאפשר עוד שימוש בשם זה, לאחר שה"סוד" נחשף לציבור הרחב, והוא דורש, במקרה של סכסוך מסוג זה, להשתמש בשם במה ייחודי לאותו סרט. למרות זאת, ישנם סרטים שממשיכים להשתמש בקרדיט זה.
גם לגופה שנמצאה וטרם זוהתה ניתן בארצות הברית השמות ג'ון דו וג'יין רו.
בעברית נטמנים קברים של מי שאינו ידוע כעלום שם, ובעיקר בצורתו ברבים עלומי שם.
כאשר נדרשים אמצעי התקשורת להתייחס לאדם ששמו אסור לפרסום, נהוג לציין רק את האות הראשונה של שמו הפרטי. כך למשל, ראש השב"כ כרמי גילון צוין באמצעי התקשורת בישראל קודם שפורסם שמו בשם כ'. לעיתים נבחר שם צבעוני יותר למטרה זו, כדוגמת "האדם השלישי", "האסיר X" ו"גרון עמוק".
שם עט עשוי לשמש לשמירת אלמוניות הסופר. מקרה מפורסם הוא הסופר רומן גארי, שלאחר שהתפרסם רצה למנוע התייחסות אל ספריו החדשים מתוך דעה קדומה הנובעת מהיכרות עם ספריו הקודמים, ופרסמם תחת שם העט "אמיל אז'אר".
מפלגת הכלב בעל שני הזנבות הוקמה על ידי אישטוון נוג', שהוא "פלוני" בהונגרית.
ראו גם

סמטה פלונית וסמטה אלמונית
אנונימיות
הערות שוליים

↑  דוגמה לפסק דין בו שמות העותרים הם "פלונית" ו"פלוני".
מגיש עזרה ראשונה בישראל

מגישי עזרה ראשונה מטפלים בשחקן פוטבול שנפצע במהלך משחק
מגיש עזרה ראשונה (בראשי תיבות: מע"ר) הוא אדם שעבר קורס בעזרה ראשונה. בישראל, מוגדר כ"מגיש עזרה ראשונה" אדם שעבר הכשרה בין בחברה פרטית ובין אם במד"א. בציבור הרחב לעיתים ישנו בלבול בין מע"ר לחובש, אך למעשה מגיש עזרה ראשונה הוא רמת הכשרה בסיסית יותר או אפילו הבסיסית ביותר במסגרת רפואת החירום בישראל (מבין רמות ההכשרה הנוספות - חובש, חובש בכיר, ופרמדיק) שהכשרתו אינה כוללת פרוצדורות פולשניות כגון החדרת ונפלון אל הוריד וכדומה.
הכשרה

חברות פרטיות ומגן דוד אדום  מעביר סדנאות לביצוע החייאה בסיסית בבתי הספר בחלק מהמקומות בארץ. הסדנאות כוללות מספר שעות לימוד בהן התלמידים לומדים את שיטות ההחייאה והעזרה הראשונה ועוברים התנסות על בובה.
מתנדבי הנוער במגן דוד אדום בגילים 15–18, עוברים הכשרה ארוכה יותר הנמשכת כ-60 שעות .
קורס 60 כולל את כל הנושאים הנלמדים בקורס מע"ר רגיל (44 שעות) אך בנוסף לזה לומדים החניכים גם את דרכי הטיפול במד"א במצבים שונים ומבצעים הכרה עם ציוד האמבולנס ותפעולו.
חברות פרטיות ומגן דוד אדום עורכים קורסי החייאה לקבוצות מאורגנות במרכזי ההדרכה.
לפי חוק מד"א, 60 שעות הן המינימום של שעות לימוד לקורס מע"ר (מגיש עזרה ראשונה - הדרגה הראשונה כאחד שעולה על אמבולנסים במד"א), ולכן קרוי הקורס "קורס 60".
באפשרות כל אדם לעבור קורס עזרה ראשונה בתשלום, בין אם על ידי מד"א ובין אם על ידי חברה פרטית. בתום הקורס מקבל כל העובר אותו תעודה המסמיכה אותו כמגיש עזרה ראשונה. 
קורס עזרה ראשונה סטנדרטי אורך כ-44 שעות וכולל נושאים שונים כמו: מצבי חירום בחולה, מצבי חוסר הכרה, טיפול בסיסי בטראומה, פגיעות בעלי חיים והחייאה בסיסית.
קיימים קורסים קצרים יותר המוצעים על ידי מד"א (כמו קורס 22, קורס 8, קורס למצילים, קורס החייאת תינוקות, ועוד) וגם על ידי חברות פרטיות, אך התוכן הכללי בכל הקורסים כמעט זהה.
בצה"ל כל חייל המסיים טירונות ברמה של רובאי 03 ומעלה, עובר במהלך הטירונות קורס מגישי עזרה ראשונה על ידי מדריך מע"רים, ובסיום הטירונות מקבל תעודת מע"ר. גם צוערים בבה"ד 1 עוברים במהלך קורס הקצינים קורס מע"רים מוגבר. חיל הרפואה עורך אחת לחודש קורס מע"רים הניתן כצ'ופר לחיילי המערך תומך הלחימה והמערך העורפי, ולעיתים נערכות הדרכות במסגרת היחידה על ידי חובשי המרפאה.
תעסוקה

תפקידים שונים כמו מורים, מדריכי קבוצות ספורט, מדריכי טיולים, מלווי טיולים (ומלווי נשק בטיולים), דיילים, מצילים ושומרים - דורשים לרוב הסמכה כמע"ר (קורס 44 שעות).
במגן דוד אדום מוכשרים מתנדבי הנוער כמגישי עזרה ראשונה ומאיישים אמבולנסים "לבנים" (רגילים) יחד עם חובש מוסמך, או בנט"ן/אט"ן יחד עם נהג חובש ופרמדיק.
בעבר מתנדבים בוגרים מעל גיל 18 שרצו להיכנס להתנדבות בארגון מגן דוד אדום היו צריכים לעבור ככלל קורס חובשים, אבל החל ממלחמת חרבות ברזל (2023) ארגון מגן דוד אדום עבר למתכונת שבה כלל המתנדבים החדשים יוכשרו קודם כל כמגישי עזרה ראשונה, ורק לאחר משמרות השתלמות וסך מסויים של שעות פעילות יוכלו להיכנס לקורס השלמה לחובשים.
סמכויות

מגיש העזרה הראשונה מוגבל בסמכויותיו בהשוואה לדרגים הבכירים יותר ברפואת החירום.
למע"ר שלא עבר הסמכה לכך בקורס, אסור לבצע פעולות חודרניות כגון בדיקת סוכר או החדרת ונפלון לווריד במטרה להחדיר אליו נוזלים או תרופות.
למע"ר אסור לתת תרופות, (למעט תרופות בודדות דוגמת אפיפן שבו מותר למע"ר להשתמש במקרים של התקף אנפילקטי). רק אדם המוסמך כפרמדיק ומעלה מורשה לתת תרופות לחולה או לנפגע (למעט גלוקוג'ל, סליין, אספירין, שגם חובשים מוסמכים לתת).
למע"ר (כמו גם לחובשים), אסור לבצע פעולות פולשניות כמו צנרור קנה (אינטובציה), קוניוטומיה, או כל פעולה פולשנית אחרת.
מע"ר אינו אמור לרדת מהאמבולנס בעת אירוע חומ"ס (חומרים מסוכנים) ופח"ע (פעילות חבלנית עוינת), אם כי הוראה זו לעיתים קרובות איננה נאכפת בפועל, בתוך ההמולה המאפיינת אירועים כאלה.
השתלמויות מע"רים

מגישי עזרה ראשונה יכולים להתפתח במספר כיוונים במסגרת פעילות מד"א:
מפעילי תאר"ן - תחנת אירוע רב נפגעים, המשמשת למעשה כמחסן ציוד רפואי נייד.
סייעני מוקד - מגיל 17 ומעלה.
מע"רים בנט"ן/אט"ן - לאחר השתלמות וחפיפה.
מדריכי עזרה ראשונה - בקורס מע"רים לנוער.
אחראים על ענייני לוגיסטיקה בתחנות, כמו רכזי מתנדבי נוער, וכדומה.
בשנת 2019, החלו מתנדבי הנוער בני למעלה מ-17.5 שנים ובעלי רישיון נהיגה או מעבר תאוריה, לעבור השתלמות רכיבת אופניים מקצועית - במסגרתה לומדים המתנדבים לרכב באופן בטוח בשגרה ובחירום.
המסיימים בהצלחה נכנסים למערך התגובה המיידית של הארגון ומסייעים במענה רפואי ראשוני, כחלק פעיל מגדוד הכוננים[דרושה הבהרה].
ביקורת

כאשר מדובר במע"רים, ובפרט בנוער מד"א, הביקורת מתמקדת בהיבטים הבאים:
נזק נפשי וטראומה שעלולים להגרם לבני נוער כתוצאה מחשיפה למראות קשים ומצבי לחץ קיצוניים, ללא הכשרה מנטלית נאותה.
רמת שירות נמוכה לאזרח - בפרט כשמדובר באמבולנסים לבנים המאוישים על ידי חובש יחיד ו2-3 מער"ים קטינים. ההכשרה הממוצעת בצוות שכזה נמוכה בהרבה מהמקובל במדינות המערב, אירופה וארצות הברית. (שם רוב האמבולנסים מתופעלים על ידי פרמדיקים בוגרים בלבד.)
חוסר בפיקוח של משרד הבריאות על קורסי עזרה ראשונה מטעם חברות קבלן פרטיות[דרוש מקור], המועברים לציבור הרחב (מבחינת התכנים המועברים, ורמת ההכשרה של המדריכים המועסקים בחברות אלו).
ראו גם

חובש
פרמדיק
עזרה ראשונה
רפואת חירום
מגן דוד אדום
הערות שוליים

↑  ערוץ 1, מבט לחדשות, אוקטובר 2003
↑  "טראומדא", חגית ששר, מקור ראשון, 2007
תעודה מטעם מחלקת הדרכה ארצית של מגן דוד אדום, 2006
שרגא קדרי

| --- | --- |
אין תמונה חופשית
 לידה:  6 בינואר 1907 לבוב, האימפריה האוסטרו-הונגרית 
 פטירה:  3 ביוני 1982 (בגיל 75) 
 מדינה:  ישראל 
 מקום קבורה:  הר המנוחות 
 שפות היצירה:  עברית 
 
שרגא קדרי (טפר; כ' בטבת תרס"ז, 6 בינואר 1907 – י"ב בסיוון תשמ"ב, 3 ביוני 1982) היה סופר עברי, עורך ואיש ציבור.
תולדותיו

קדרי נולד בלבוב שבגליציה בשם שרגא טפר, בן לדב עקיבא טפר, חזן. למד בחדר ואחר כך גם בישיבה ובגימנסיה. מגיל צעיר סייע בעבודתו לפרנסת המשפחה. הצטרף בנעוריו לתנועת הנוער הציונית החלוץ המזרחי, ועלה ארצה בשנת 1926, לאחר הכשרה במסגרתה.
בארץ היה פועל פרדסים, עבד בבניין ובסלילת כבישים. עלה עם משפחתו למושב כפר פינס, שהיה ממייסדיו. בתחילה היה מקורב לסופרי תנועת העבודה, אך בהמשך חייו התקרב שוב לגופים דתיים לאומיים כגון המפד"ל. משנת 1931 החל לכתוב סיפורת ולפרסם מיצירתו בכתבי העת הספרותיים בארץ, הן של תנועת העבודה: (הפועל הצעיר, דבר) והן של המזרחי והמפד"ל (הצופה, ההד). לאחר שעזב את מושב כפר פינס השתקע עם משפחתו בירושלים.
שרגא קדרי התמחה בענייני נוער עבריין ונשא בשורה של תפקידים בכירים בתחום זה. בין השאר היה המזכיר הכללי של משרד הסעד לאחר הקמת המדינה, חבר בוועדה הקרואה שניהלה את ירושלים ועוד. נוסף לכתיבת הסיפורת שלו, סיפורים קצרים נובלות ורומנים, פרסם שרגא קדרי גם מאמרי פובליציסטיקה. בעיקר בשנותיו האחרונות, כאשר תמך בתנועת ארץ ישראל השלמה.
שרגא קדרי היה גם עורך, וערך כמה ממאספי ירושלים. על עבודתו הספרותית זכה בשנת 1964 ב"פרס שפירא" לספרות, מיסודה של המפד"ל.
היה נשוי לימימה, בתו של קדיש סילמן, ולהם שלושה בנים ובת. אחד מבניו הוא עקיבא קדרי, מרצה למתמטיקה במכללה ירושלים ועורך כתב העת "אלף אפס" לחידות היגיון.
אחיו ברוך קדרי היה שחקן ביישוב בשנות ה-20 וה-30, בונה תפאורות בתיאטרון הבימה.
מספריו

ממרתף העולם, סיפורים, הוצאת דבר, תל אביב 1936.
אסונה של עלינה, רומן, הוצאת ארץ ישראל, תל אביב 1939.
עיניים עצומות, סיפור, עם עובד, תש"ה 1945.
הבהוב בשקיעה, תרצ'ט 1939.
מי יתן בוקר, סיפור, עם עובד, תש"ך 1960.
מגילת כורך ספרים, סיפור, קריית ספר, ירושלים, 1962
שזופי הלחי האחת, סיפורים, אגודת הסופרים ליד הוצאת מסדה, 1967.
פרופסור אלקנה ורמי בנו, סיפור, אגודת שלם ירושלים תשל'א 1971.
וצאן ידו, סיפורים תרצ"ו - תשל"ו, הביא לדפוס דוד טלזנר, עציון ירושלים, 1977.
והבוקר לדרכו עולה, רומן, יחדיו תל אביב 1981.
לקריאה נוספת

יוסף פרידלנדר, ביקורת על ספרו של קדרי, 'וצאן ידו', סיפורים, נדפס במאזנים, ירחון לספרות, מ"ה, עמ' 267–269, 1977.
אריה ליפשיץ, על אירועים ורחשי נפש: סיפורי שרגא קדרי, מאזנים, מט, 1 (תשל"ט) 29-31 1979.
אלעזר שרביט, הלכי נפש ומערכי לשון: עיון חוזר ביצירות שרגא קדרי, ירושלים יג, 1-2 (תשל"ט) 111-118 1979.
אריה ליפשיץ, לדמותם של שני מספרים ירושלמיים: יהודה יערי ושרגא קדרי, בצרון ה, 17/18 (תשמ"ג) 123-127 1983.
אלעזר שרביט, יצירת ש. קדרי בהיבט נוסף, הצופה (1983) 6, 8 1983.
יהושע טן-פי, והבוקר לצדו עולה, על ספרו של שרגא קדרי, בתוך 'מבוע', ליצירה דתית בספרות בחברה ובמחשבה, י"ח', עמ' 203–2202, תשמ"ג 1983.
גרשון שקד, דיון נרחב ביצירתו של קדרי, בתוך הסיפורת העברית 1880–1980, כרך ג', עמ' 157 – 164, 1988.
הערות שוליים

↑  על פי מאיר אוריין, בספרו על יהודה אבן שמואל, הפרופסור ברומן זה אינו אלא בן דמותו של יהודה אבן שמואל.
| --- | --- |
בקרת זהויות :  NLI: 987007306273905171  ISNI: 0000 0000 7903 1328  LCCN: n83148261  VIAF: 107513795   WorldCat (עם VIAF): 107513795
קוון (כדורגל)

קוון מסמן שהתרחש נבדל
בכדורגל, קוון או שופט עזר הוא גורם רשמי המסייע לשופט ביישום חוקת הכדורגל במהלך המשחק. אף שאין חובה על פי חוקי המשחק לכלול קוונים, ברוב הליגות המקצועניות של הכדורגל, צוות השיפוט כולל את השופט הראשי ושני קוונים.
תפקידיהם העיקריים של הקוונים כוללים קביעה מתי הכדור יצא משטח המגרש – כולל איזו קבוצה זכאית לקבל הוצאת חוץ, קביעה האם התבצע נבדל, ומתן ייעוץ לשופט כאשר מתרחשת עבירה על חוקי המשחק מחוץ לשדה ראייתו. הקוונים ממוקמים לרוב משני צידי המגרש, וכל אחד מהם מכסה מחצית שונה של המגרש.
ברמות הגבוהות יותר של המשחק, ישנו גם שופט רביעי המסייע לשופט הראשי. תפקידיו של השופט הרביעי הם לרוב אדמיניסטרטיביים, כמו פיקוח על תהליכי החילוף. השופט הרביעי לרוב שוהה באזורי הטכניקה של הקבוצות במהלך המשחק.
חוקי התחרות מגדירים את ההליכים להחלפת שופטים במקרה שהם אינם יכולים להמשיך בתפקידם. השופט הרביעי בדרך כלל יחליף את השופט הראשי או את אחד משופטי העוזר במקרה כזה. החוק מאפשר גם שופטי עזר נוספים, אשר תפקידם העיקרי הוא להחליף חברי צוות שיפוט אם יש צורך בכך.
במשחקים ברמה גבוהה מאוד עשויים להיות עוזרי שופט נוספים. עוזרי שופט נוספים ממוקמים לצפות בתקריות ליד שני השערים. שופטים עוזרי וידאו צופים בצילומי המשחק ויכולים לייעץ לשופט לבחון החלטות שאולי היו שגויות.
במשחקים ברמה הגבוהה ביותר יכולים להיות שופטי עוזר נוספים, הממוקמים קרוב לשערים לצורך צפייה באירועים לידם. שופטים אלה, כמו גם שופטי ה-VAR, צופים בצילומי המשחק ומייעצים לשופט לגבי החלטות שאולי היו שגויות.
השופט הראשי הוא הפוסק הסופי בכל הנוגע לחוקי המשחק במהלך התחרות. החלטות שופטי העוזר נחשבות לייעוץ בלבד, והשופט רשאי לבטלן לפי שיקול דעתו.
תחומי אחריות כלליים

כפי שמפורט בחוק 6 של חוקי המשחק, צוות השיפוט עובד יחד לאכיפת החוקים במהלך המשחק, אם כי השופט הראשי הוא מקבל ההחלטות הסופי בכל עניין. שופטי העוזר (כולל שופטי עוזר נוספים אם ישנם) והשופט הרביעי מצופים לייעץ לשופט במקרים בהם יש להם שדה ראייה טוב יותר לאירוע מסוים. ברמות הגבוהות ביותר, במיוחד במשחקים הנערכים באצטדיונים גדולים, צוות השיפוט כולו עשוי להיות מצויד במיקרופונים אלחוטיים ואוזניות, כדי להקל על התקשורת הקולית למרחקים גדולים או במקומות רועשים.
צוות של עוזרים מאפשר החלפת שופטים במקרה שאחד מהם או יותר אינם יכולים להמשיך. מערכת החלפה זו תלויה בהנחיות הארגון המנהל את התחרות.
הערות שוליים

1 2 3 4  The Football Association, Law 6 - The Other Match Officials, thefa.com (באנגלית)
↑  Association, The Football. "Law 6 – The Other Match Officials". thefa.com (באנגלית). נבדק ב-2018-06-29.
מערכת השליטה האלכסונית. בכך שני הקוונים נשארים על בצידי המגרש מנוגדים בחצאים מנוגדים על מנת להשקיף על כל המתרחש במגרש.
סוזנה לותר

| --- | --- |

 לידה:  15 בנובמבר 1960 המבורג, גרמניה המערבית 
 פטירה:  21 ביולי 2012 (בגיל 51) ברלין, הרפובליקה הפדרלית של גרמניה 
 מדינה:  גרמניה 
 תקופת הפעילות:  מ-1991 
 מקום לימודים:  בית הספר הגבוה למוזיקה ולתיאטרון בהמבורג 
 בן או בת זוג:  אולריך מיהה (1997–2007) 
 צאצאים:  Sophie Mühe 
 מספר צאצאים:  2 
 פרסים והוקרה:  מדליית קינץ 
 פרופיל ב-IMDb
 
סוּזָנֵה לוֹתָר (בגרמנית: Susanne Lothar; ‏15 בנובמבר 1960  – 21 ביולי 2012) שחקנית תיאטרון, קולנוע וטלוויזיה גרמנייה. שיחקה בתיאטרון ה"דויטשס שאושפילהאוס" של המבורג במשך שנים רבות, וזכורה במיוחד מהופעותיה ב"מחזות לולו" של פרנק ודקינד. לותר היא אלמנתו של השחקן אולריך מיהה, והם אף שיתפו פעולה בתפקידים ראשיים בסרטיו של מיכאל הנקה "הטירה" ו"משחקי שעשוע". בדומה למיהה, הפכה לותר למעין שחקנית קבועה של הנקה והופיעה בסרטיו "המורה לפסנתר" ו"הסרט הלבן". היא זכתה במספר פרסים על משחק.
ביוגרפיה

לותר נולדה בהמבורג כבתם של זוג שחקנים, היא למדה בבית ספר לדרמה בעירה.
בשנת 2008 גילמה את אמו של הדמות הראשית מיכאל ברג בסרט "נער קריאה" המבוסס על רומן מאת ברנהרד שלינק.
בשנת 2009 שיחקה בתפקיד קטן בסרט הדרמה והמסתורין "סרט לבן" שביים וכתב מיכאל הנקה.
היא הייתה נשואה לשחקן אולריך מיהה ונולדו להם שני ילדים.
פיגוע הדקירה בבית חורון

| --- | --- |

 תאריך:  25 בינואר 2016
 מקום:  בית חורון, יהודה ושומרון
 סוג:  פיגוע דקירה
 נשק:  סכין
 הרוגים:  1
 פצועים:  1
פיגוע הדקירה בבית חורון היה פיגוע טרור פלסטיני שאירע ב-25 בינואר 2016, כאשר שני מחבלים פלסטינים חדרו ליישוב בית חורון, דקרו שתי נשים ופצעו אותן. אחת הפצועות, שלומית קריגמן, נפטרה מפצעיה למחרת. שני המחבלים חוסלו על ידי מאבטח היישוב.
רקע

הפיגוע התרחש במהלך גל טרור פלסטיני שהחל בסוף 2015, אשר כלל פיגועי דקירה, ירי ודריסה ברחבי ישראל וביהודה ושומרון. בתקופה זו נרשמה עלייה גדולה בכמות הפיגועים נגד אזרחים ולוחמי כוחות הביטחון הישראליים.
הפיגוע

ב-25 בינואר 2016 חדרו ליישוב בית חורון שני מחבלים פלסטינים, חסין מוחמד חסין אבו גוש מקלנדיה ואיבראהים עלאן מהכפר בית עור א-תחתא, בני 17 ו-22 כשהם חמושים בסכינים ובמטענים. הם נכנסו ליישוב דרך פרצה בגדר היישוב. לאחר שנכנסו ליישוב הם תקפו בדקירות את שלומית קריגמן, בת 23 משדמות מחולה, שהלכה בדרך הראשית ביישוב. כתוצאה מהדקירות שלומית נפצעה אנושות ופונתה לבית החולים הדסה עין כרם, שם נפטרה מפציעותה 10 שעות לאחר הפיגוע. לאחר מכן הם התקדמו לעבר המכולת ביישוב דקרו אישה נוספת, בת 58, ופצעו אותה באורח בינוני.
אזרח שהיה בזירה הדף את המחבלים באמצעות עגלת קניות, ובכך עיכב אותם עד להגעת מאבטח היישוב, שירה בהם וחיסל אותם. בזירת הפיגוע איתרו כוחות משטרת ישראל שלושה מטעני צינור מאולתרים שנזרקו לעבר המכולת ולא התפוצצו. חבלני משטרה נטרלו אותם.
לאחר הפיגוע > הריסת בתי המחבלים

לאחר הפיגוע, צה"ל והמנהל האזרחי מיפו את בתי המחבלים כהכנה להריסתם. ב-20 באפריל 2016, כוחות ההנדסה של צה"ל, בשיתוף לוחמי משמר הגבול והמנהל האזרחי, הרסו את ביתו של חסין מוחמד חסין אבו גוש, במחנה הפליטים קלנדיה. במהלך הפעולה התפתחו פרות סדר שבהן תושבי המקום זרקו אבנים ובקבוקי תבערה לעבר הכוחות שעסקו בהריסה, שבמהלכן נפגעו שני חיילים באורח קל.
לאחר הפיגוע > הנצחה

לזכרה של שלומית, הוקם בשדמות מחולה מבנה חדש לסניף בני עקיבא של היישוב.
בנוסף הוקמו מספר ספריות רחוב לזכרה.